Сімвалічная выява  (руск.) (бел. Матфея ў выглядзе Ангела на стараабрадчай іконе ў Веткаўскім музеі народнай творчасці
**Матфе́й** (іўр.: מתי — Дар Яхвэ, грэч.  Ματθαίος, царк.-слав.: *Матθей*, у перакладзе Бібліі Ф. Скарынам — **Матθей**, што на працягу некалькіх стагоддзяў транскрыбавалася у беларускай фанетычнай традыцыі, як  **Мацей**, у пачатку XX стагоддзя у поўным перакладзе Бібліі Станкевічам узнікае варыянт **Мацьвей** , у 90-х гадах XX стагоддзя у некалькіх фрагментах перакладу Евангелля упершыню ўзнікае варыянт **Матфей**, у XXI стагоддзі ў поўным перакладзе Бібліі Чарняўскім узнікае варыянт **Матэвуш**) — адзін з ліку 12 вялікіх апосталаў — вучань Ісуса Хрыста, прапаведнік хрысціянства, лічыцца аўтарам першага кананічнага тэксту Евангелля (не блытаць з Маціям, з ліку 70 меншых апосталаў).

Да Хрыста прыйшоў з пасады зборшчыка пошліны (мытара) — самай зневажальнай у іудзеяў пасады, сваё першапачатковае імя Левій замяніў на Мацея. Паводле хрысціянскіх багасловаў, Мацей на працягу 15 гадоў пасля ўваскрасення Хрыста вёў прапаведніцкую дзейнасць сярод яўрэяў у Іерусаліме, а потым падарожнічаў па Эфіопіі, Македоніі, Персіі і іншых краінах. Тэкст яго Евангелля лічыцца хрысціянскай царквою адным з самых старажытных і аўтарытэтных (Гл.далей: Евангелле ад Матфея).

Святы Матфей лічыцца апекуном рамеснікаў, якія займаюцца будаўніцтвам, сталяроў, разьбяроў, кавалёў, а таксама ахоўнікам ад коклюшу і бясплоднасці.

Згадкі ў Бібліі
---------------

Мазаіка са Св. Матфеем у чарльстанскім доме малітвы Нямецкай евангельскай лютэранскай царквы (Паўднёвая Караліна)
Матфей згаданы ў Мц. 9:9 і Мц. 10:3 як былы мытнік з Капернаўму, пакліканы ў лік Дванаццаці Хрыстом. Матфей стаць адным з дванаццаці апосталаў Ісуса з Назарэту ў ліку першых. Ён таксама пералічаны сярод дванаццаці, аднак без згадкі пра яго паходжанне, у Мк. 3:18, Лк. 6:15 і Дз. 1:13. У Мк. 2:14 і Лк. 5:27 ён названы Левіем сынам Альфеевым. З'яўляючыся мытнікам, ён мог збіраць падаткі з яўрэяў для Ірада Анціпы. Паводле Новага Запавету, ён быў адным са сведкаў Уваскрэшання і Узнясення Ісуса Хрыста.

Біяграфія
---------

### Ранняе жыццё

Матфей быў галілейцам (імаверна, нарадзіўся ў Галілеі, якая не ўваходзіла ў склад Іўдзеі, ані рымскай Іўдзейскай правінцыі) і сынам Альфеевым. Падчас рымскай акупацыі (якая пачалася ў 63 да н.э. з заваёвай Пампеем), Матфей збіраў падаткі з яўрэяў для Ірада Анціпы, тэтрарха Галілеі. Яго офіс знаходзіўся ў Капернаўме. Жыдамі, якія ўзбагачаліся ў такі спосаб, грэбавалі і лічылі адшчапенцамі. Аднак як мытнік Матфей мог ведаць пісьмовыя арамейскую і грэчаскую мовы.

Ісус сустрэў Матфея, калі той сядзеў ля сваёй мытніцы ля сучаснага машава Альмагор, і паклікаў яго на служэнне адным з дванаццаці апосталаў. Пасля гэтага Матфей запрасіў Ісуса дахаты на бяседу. Убачыўшы гэта, кніжнікі і фарысэі вінавацілі Ісуса за тое, што той есць разам з мытнікамі і грэшнікамі. Ісус адказаў на гэта, што «прыйшоў не справядлівых, але грэшнікаў клікаць да пакаяння» (Мц. 9:13; Мк. 2:17).

### Служэнне

Новы Запавет паведамляе, што Матфей разам з іншымі вучнямі хадзіў за Ісусам, быў адным са сведкаў Ягонага Уваскрэшання і Узнясення. Пасля гэтага вучні вярнуліся ў святліцу (Дзеі 1:10-14) (у тагачасным Іерусаліме гэтыя функцыі выконваў верхні пакой). Яны трывалі разам у малітвах, а далей абвясцілі, што Ісус Хрыстос і быў абяцаным Месіяй.

У Вавілонскім Талмудзе (Сынедрыён 43а) «Матэй» названы адным з пяці вучняў «Ешуа».

Пазнейшыя айцы царквы, такія як Ірыней (Супраць ерасяў (англ.) 3.1.1) і Клімент Александрыйскі, сцвярджалі, што Матфей перад тым, як накіравацца ў іншыя краіны, прапаведаваў Дабравесце яўрэйскай грамадзе ў Іўдзеі. Старажытныя пісьменнікі няпэўныя датычна краін, якія ён наведаў. У традыцыі рымска-каталіцкай і праваслаўнай цэркваў смерць Матфея была пакутніцкай, хоць гэта адмаўляў Гіраклеон у другім стагоддзі.

Св. Матфей і анёл пяра Рэмбранта
Паводле адных крыніц, Матфей быў замардаваны за пропаведзі ў Эфіопіі каля 60 года; паводле іншых, у малаазійскім горадзе Герапаліс; яшчэ адным меркаваным месцам яго гібелі называюць рымскую крэпасць Апсарас у грузінскім горадзе Гонія.

Евангелле
---------

Асноўны артыкул: **Евангелле паводле Матфея**
Хоць першыя з сінаптычных Евангелляў фактычна ананімныя, традыцыйна аўтарам Евангелля паводле Матфея лічыцца апостал Матфей. Як дзяржаўны службовец у Капернаўму, у «Галілеі паганцаў», збіральнік мыта найхутчэй за ўсё ўмеў пісаць па-грэчаску і арамейску. На рынках паўсюдна ўжывалася грэчаская мова. Некаторыя раннія айцы царквы занатавалі, што Матфей пісаў «па-яўрэйску», тым не менш кананічным тэкстам лічыцца грэчаскі.

Статуя Св. Матфея ў ватыканскай архібазыліцы святога Яна. Скульпатр Каміла Русконі
Сучасныя навукоўцы, такія як Рэйманд Эдвард Браўн, лічаць, што «кананічнае Матфеева [Евангелле] было першапачаткова напісанае па-грэчаску не-відавочцам, чыё імя для нас невядомае, які абапіраўся на крыніцы кшталту Марка і Q». Гэтая тэорыя вядомая пад назвай Маркава першынство. Аднак іншыя навукоўцы, сярод якіх Крэйг Бломберг, розным чынам адмаўляюць гэткія погляды. Больш традыцыйнае тлумачэнне сінаптычных Евангелляў сведчыць на карысць Матфея, што асабліва добра паказана ў Аўгусцінскай гіпотэзе (англ.), названай паводле аднаго з першых і найбольш выбітных яе прадстаўнікоў Аўгусціна Гіпонскага.

### Некананічныя Евангеллі

У III стагоддзі ў яўрэйска-хрысціянскіх грамадах кшталту назарэйцаў і эбіянітаў увайшлі ва ўжытак іўдзейска-хрысціянскія Евангеллі. Фрагменты гэтых кніг дайшлі да нас дзякуючы цытатам Ераніма, Эпіфанія і іншых. Большасць даследчыкаў на падставе захаваных частак Евангелля назарэйцаў (26 фрагментаў), Евангелля эбіянітаў (7 фрагментаў) і Евангелля іўдзеяў (7 фрагментаў), змешчаных у «Новазапаветных апокрыфах» Шнеемельхера, лічаць гэтыя тэксты створанымі першапачаткова грэчаскай мовай аўтарам грэчаскага Евангелля Матфея. Аднак частка даследчыкаў лічыць гэтыя Евангеллі фрагментамі страчанага арамейскага ці яўрэйскага арыгіналу.

«Св. Матфей запісвае Евангелле, у той час як анёл трымае кнігу». Ісламская мініяцюра Кесу Даса для Маголаў
Евангелле дзяцінства Матфея — сабраная ў VII стагоддзі зборнік з трох іншых тэкстаў: Протаевангелля Якава, уцёкаў у Егіпет і Евангелля дзяцінства Фамы.

У ісламе
--------

Каран згадвае Хрыстовых вучняў, аднак не называе іхніх імёнаў, звяртаючыся да іх толькі як «памочнікаў у Божай працы». А вось мусульманская экзэгетыка і каментар да Карана пералічвае вучняў пайменна, і сярод іх называе Матфея. Экзэгетыка прытрымліваецца традыцыі, паводле якой Матфей разам з Андрэем накіраваліся ў Эфіопію дзеля пропаведзі Слова Божага.

Памяць
------

Апостал Матфей прызнаны святым у рымска-каталіцкай, праваслаўнай, лютэранскай і англіканскай цэрквах. Дзень памяці адзначаецца 21 верасня ў заходняй і 16 лістапада ва ўсходняй традыцыях. Дадаткова ў праваслаўнай царкве адзначаецца дзень усіх апосталаў 30 чэрвеня (13 ліпеня).

Мошчы захоўваюцца ў Салернскім саборы (Італія).

Падобна да астатніх евангелістаў, Матфея часта выяўляюць з адной з чатырох жывых істот Адкрыцця 4:7 — крылатага чалавека.

Зноскі
------

1. ↑  *Анатоль Клышка.* Новы Запавет. — Мінск: Пазітыў-цэнтр, 2014. — 610 с. — 3 000 экз. — ISBN 978-985-6983-42-2.
2. 1 2  Святы Мацей, апостал
3. ↑  Біблія на царкоўнаславянскай мове
4. ↑  Скарына Ф. Творы…
5. ↑  Паводле БЭ ў 18 тамах. Т.6, Мн. 1998. — С. 368: Арт. Евангеллі.
6. 1 2 3  Saint Matthew (англ.). Праверана 9 мая 2013.
7. 1 2  Марка 2:14
8. ↑  Матфея 9:9
9. ↑  Марка 2:15-17
10. ↑  Лукаша 5:29
11. 1 2  *Werner G. Marx.* Money Matters in Matthew // *Bibliotheca Sacra*. — April-June 1979. — Т. 136:542.
12. 1 2 3  Matthew (англ.).  StudyLight.org. Праверана 9 мая 2013.
13. ↑  Anchor Bible Reference Library. — New York City: Doubleday, 2001. — С. 130—133. — 201 с.
14. 1 2  St. Matthew // Catholic Encyclopedia, 1913. — New York: Robert Appleton Company.
15. ↑  *Wilhelm Schneemelcher.* New Testament Apocrypha: Writings Relating to the Apostles revised edition / translated R. McL. Wilson. — 2003. — С. 17.
16. ↑  Eusebius, ''Church History'' 3.24.6. — Books.google.ca.
17. ↑  *Darrell L. Bock.* Studying the Historical Jesus: A Guide to Sources and Methods. — 2002. — С. 164.
18. ↑  Holman Concise Bible Commentary / ed. David S. Dockery. — 2011. — С. 402.
19. 1 2  *D. R. W. Wood.* New Bible Dictionary. — InterVarsity Press, 1996. — С. 739.
20. ↑  *Mark A. Chancey.* Greco-Roman culture and the Galilee of Jesus. — 2005. — С. 162.
21. ↑  *W. S. Vorster, J. Eugene Botha.* Speaking of Jesus: essays on biblical language, gospel narrative. — 1999. — С. 295.
22. ↑  *Eugène-Jacques Jacquier.* Gospel of Matthew // Catholic Encyclopedia. — 1911.
23. ↑  *Brown, Raymond E.* Introduction to the New Testament // Anchor Bible. — 1997. — С. 210-211.
24. ↑  *Howard Clark Kee, Eric M. Meyers, J.W. Rogerson.* The Cambridge Companion to the Bible. — Cambridge: Cambridge University Press, 1997. — С. 448. — ISBN 9780521869973.
25. ↑  *Strobel, Lee.* The Case for Christ. — Grand Rapids, Michigan: Zondervan, 1998. — ISBN 978-0310209300.
26. ↑  Каран 3:р.49—53
27. ↑  *Brandon M. Wheeler.* Disciples of Christ // Historical Dictionary of Prophets In Islam And Judaism. — Scarecrow Press, 2002. — 522 с. — ISBN 978-0810843059.
28. ↑  Lesser Festivals, Commemorations, and Occasions // Evangelical Lutheran Worship. — Minneapolis, Minnesota: Augsburg Fortress. — С. 57.

Літаратура
----------

* *Скарына Ф.* Творы: Прадмовы, сказанні, пасляслоўі, акафісты, пасхалія / Уступ. арт. падрыхт. тэкстаў, камент. слоўнік А. Ф. Коршунава, паказальнікі А. Ф. Коршунава, В. А. Чамярыцкага. — Мн.: Навука і тэхніка, 1990. — С. 141-142. — 207 с.: іл. ISBN 5-343-00151-3.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Матфей (евангеліст)
* Святы апостал Матфей (англ.) у «Залатой лягендзе»

| Евангелісты |
| --- |
| 
Матфей · 
Марк · 
Лука · 
Ян

---

*Некананічныя*
Пётр · 
Фама · 
Філіп
 |

| Дванаццаць апосталаў |
| --- |
| 
Андрэй · 
Варфаламей · 
Іуда Іскарыёт · 
Матфей · 
Матфій · 
Пётр · 
Сымон Кананіт · 
Фадзей · 
Фама · 
Філіп · 
Якаў Алфееў · 
Якаў Зевядзееў · 
Ян
 |

|  |  |
| --- | --- |
| ⚙️   Тэматычныя сайты | Discogs · Internet Broadway Database |
| Слоўнікі і энцыклапедыі | Біблейская · Вялікая каталанская · Вялікая нарвежская · Вялікая нарвежская · Вялікая расійская (старая версія) · Бракгаўза і Эфрона · Кругасвет · Малы Бракгаўза і Эфрона · Праваслаўная · Britannica (онлайн) · Britannica (онлайн) · Britannica (онлайн) · Catholic (1997—…) · Notable Names Database · Treccani · Universalis |
| Генеалогія і некрапалістыка | Find a Grave · Rodovid |
| 

| Нарматыўны кантроль |
| --- |
| BNC: a1056309x · GND: 118578979 · ISNI: 0000 0000 9518 8544 · LCCN: n82220255 · PTBNP: 718452 · VIAF: 316749278 |

 |